**Rámcová dohoda**

**o kúpe predlžovacích, nabíjacích, prepájacích a telefónnych káblov**

**uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) s využitím ustanovení § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

 (ďalej len „**Rámcová dohoda**“)

**Kupujúci:**

**Názov:** Ministerstvo zahraničných vecí a európskych záležitostí Slovenskej republiky

**Sídlo:** Hlboká cesta 2, Bratislava, PSČ 833 36

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:**  SK36 8180 0000 0070 0007 3594

**SWIFT(BIC):** SPSRSKBA

**Zastúpený:**

(ďalej len „**Kupujúci**")

**a**

**Predávajúci:**

**Obchodné meno:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT(BIC):**

**Konajúci/zastúpený:**

**Zápis:**

(ďalej len „**Predávajúci**“)

(Kupujúci a Predávajúci spolu aj ako „**Zmluvné strany**“)

uzatvárajú túto Rámcovú dohodu:

**Článok 1**

**Úvodné ustanovenia**

1. Zmluvné strany uzatvárajú Rámcovú dohodu v súlade s výsledkom verejného obstarávania s využitím dynamického nákupného systému podľa ustanovení § 58 a nasl. zákona o verejnom obstarávaní „Nákup výpočtovej techniky vrátane zariadení na špeciálne použitie, digitálnych fotoaparátov, súvisiaceho príslušenstva a spotrebného materiálu“ zákazka „Predlžovacie, nabíjacie, prepájacie a telefónne káble“ zadávaná v kategórii č. 4 „Spotrebný materiál“ - výzva na predkladanie ponúk č. 23 (ďalej len „DNS“). Kupujúci ako verejný obstarávateľ oznámil zámer zriadiť DNS zverejnením oznámenia o vyhlásení verejného obstarávania vo Vestníku verejného obstarávania č. 122/2021 zo dňa 20.05.2021 pod značkou 27607 - MUT a v Úradnom Vestníku Európskej únie zo dňa 19.05.2021 pod číslom 2021/S 096-250523 (ďalej len „verejné obstarávanie“).
2. Predávajúci vyhlasuje, že:
3. sa oboznámil a preskúmal všetky podmienky a okolnosti súvisiace s plnením predmetu Rámcovej dohody a sú mu známe všetky technické a kvalitatívne podmienky plnenia predmetu Rámcovej dohody,
4. predmet Rámcovej dohody je mu jasný a na základe svojich schopností, technického vybavenia a personálu, ktorý má k dispozícii, je schopný ho v súlade s Rámcovou dohodou, ako aj príslušnými právnymi predpismi plniť riadne, včas, kompletne a na požadovanej odbornej úrovni,
5. je schopný poskytnúť alebo zabezpečiť záručný servis podľa podmienok stanovených v článku 7 „Vady Tovaru a záruka“ Rámcovej dohody.

1. *Ak ku dňu uzavretia Rámcovej dohody budú Predávajúcemu známi subdodávatelia, ktorých bude využívať pri plnení Rámcovej dohody, bude uvedené:*

Predávajúci vyhlasuje, že ku dňu uzavretia Rámcovej dohody sú mu známi nasledovní subdodávatelia, ktorí sa budú podieľať na plnení predmetu Rámcovej dohody:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa:

Meno a priezvisko:

Adresa pobytu:

Dátum narodenia:

*(pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Rámcovej dohody nebude mať Predávajúci žiadnych subdodávateľov, ktorých bude využívať pri plnení Rámcovej dohody, bude uvedené:*

Predávajúci vyhlasuje, že ku dňu uzavretia Rámcovej dohody nezadáva žiadnu časť plnenia podľa Rámcovej dohody žiadnemu subdodávateľovi.

1. Predávajúci sa zaväzuje oznámiť Kupujúcemu akúkoľvek a každú zmenu údajov každého svojho subdodávateľa podieľajúceho sa na plnení predmetu Rámcovej dohody, a to v rozsahu: obchodné meno, sídlo/miesto podnikania, IČO, percentuálny podiel z hodnoty plnenia podľa Rámcovej dohody, údaje osoby oprávnenej konať za subdodávateľa v rozsahu mena a priezviska, adresy pobytu, a dátumu narodenia. Zmenu údajov je Predávajúci povinný oznámiť Kupujúcemu písomne najneskôr 5 dní pred dňom účinnosti takej zmeny.
2. Predávajúci je oprávnený zmeniť subdodávateľa alebo pribrať subdodávateľa (spoločne ako „zmena“) počas trvania Rámcovej dohody, pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 zákona o verejnom obstarávaní a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní, ak sa naň vzťahuje povinnosť byť zapísaný v registri partnerov verejného sektora. Predávajúci je povinný Kupujúcemu najneskôr v 5. deň, ktorý predchádza dňu, v ktorom sa subdodávateľ začne podieľať na plnení predmetu Rámcovej dohody, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinný byť zapísaný v registri partnerov verejného sektora a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní aspoň po dobu trvania Rámcovej dohody, ak sa povinnosť byť zapísaný v registri partnerov verejného sektora na Predávajúceho vzťahuje.
4. Ak Predávajúci v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Rámcovej dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
5. Ak Predávajúci predkladal vo verejnom obstarávaní Kupujúcemu zmluvu podľa § 34 ods. 3 zákona o verejnom obstarávaní, Kupujúci je oprávnený kedykoľvek počas účinnosti Rámcovej dohody požadovať od Predávajúceho preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety postačí, ak Predávajúci do 5 pracovných dní od doručenia jeho žiadosti predloží Kupujúcemu čestné vyhlásenie, v ktorom Predávajúci a osoba podľa predchádzajúceho bodu pravdivo vyhlásia, že zmluva podľa predchádzajúcej vety je platná a účinná.

**Článok 2**

**Predmet Rámcovej dohody**

1. Predávajúci sa zaväzuje na základe objednávok doručených od Kupujúceho v súlade s touto Rámcovou dohodou dodávať Kupujúcemu po dobu účinnosti Rámcovej dohody tovar uvedený v Prílohe č. 1 „Technická špecifikácia Tovaru a cenník“ (ďalej aj „Príloha“) v množstve uvedenom v objednávke.
2. Kupujúci sa zaväzuje objednaný a riadne, včas a v množstvách určených jednotlivými objednávkami dodaný tovar prevziať v súlade s touto Rámcovou dohodou a za prevzatý tovar zaplatiť Predávajúcemu cenu v súlade s článkom 5.
3. Tovar, ktorý dodá Predávajúci Kupujúcemu v súlade s touto Rámcovou dohodou, musí byť nový a nepoužitý, a nesmie byť repasovaný.

**Článok 3**

**Doba platnosti Rámcovej dohody**

1. Rámcová dohoda sa uzatvára na dobu určitú, a to do vyčerpania finančného limitu uvedeného v bode 5.3, najdlhšie však na šesť mesiacov odo dňa nadobudnutia účinnosti Rámcovej dohody.

**Článok 4**

**Dodanie tovaru**

1. Zmluvné strany sú povinné do dvoch pracovných dní odo dňa účinnosti Rámcovej dohody navzájom si oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej Zmluvnej strane účinná okamihom doručenia písomného oznámenia o tejto zmene.
2. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 4.1. Až do oznámenia kontaktných údajov oprávnených osôb Zmluvné strany určujú na účely elektronickej komunikácie nasledovné adresy:

Kupujúci: oikt@mzv.sk

Predávajúci:

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej Zmluvnej strane.

1. Oprávnené osoby Kupujúceho sú oprávnené podpisovať a preberať písomnosti vo veciach týkajúcich sa plnenia Rámcovej dohody, udeliť písomný súhlas s dodaním tovaru po častiach podľa bodu 4.5, dohodnúť presný termín dodania v lehote podľa bodu 4.8 a prevziať dodaný tovar a podpísať preberací protokol.
2. Kupujúci vyhlasuje, že žiadna ním určená oprávnená osoba nie je oprávnená konať v mene a na účet Kupujúceho vo veci zmien Rámcovej dohody, ukončenia platnosti Rámcovej dohody, ako ani uzatvárať dodatky k Rámcovej dohode, ak na tieto úkony nebola osobitne splnomocnená.
3. Miestom dodania tovaru je sídlo Kupujúceho. Tovar je dodaný a prevzatý momentom jeho protokolárneho prevzatia, t. j. podpisom preberacieho protokolu oprávnenou osobou Predávajúceho, a oprávnenou osobou Kupujúceho. Návrh preberacieho protokolu vypracuje Predávajúci a v preberacom protokole oprávnená osoba Kupujúceho označí prevzatý tovar a neprevzatý tovar s odôvodnením neprevzatia. Predávajúci je oprávnený s písomným súhlasom Kupujúceho dodať objednaný tovar aj po častiach; tým nie je dotknutá povinnosť Predávajúceho dodať celý objednaný tovar v lehote podľa bodu 4.8.
4. Predávajúci sa zaväzuje dodávať Kupujúcemu tovar podľa Prílohy na základe písomnej objednávky Kupujúceho doručovanej Predávajúcemu elektronickou formou v súlade s bodom 10.3. Objednávka musí obsahovať najmä:
	1. názov Kupujúceho,
	2. sídlo Kupujúceho,
	3. IČO, DIČ a IČ DPH Kupujúceho,
	4. číslo účtu Kupujúceho,
	5. presnú špecifikáciu položiek, množstva objednávaného tovaru, ceny jednotlivých položiek tovaru a celkovú cenu objednaného tovaru.
	6. meno, priezvisko, telefonický kontakt, emailovú adresu a podpis osoby, ktorá vystavila objednávku,
	7. číslo objednávky,
	8. číslo Rámcovej dohody,
	9. dátum vytvorenia objednávky.
5. Predávajúci sa zaväzuje do 3 pracovných dní doručiť Kupujúcemu v súlade s bodom 10.3 elektronicky prostredníctvom e-mailu písomnú akceptáciu objednávky.
6. Predávajúci je povinný dodať Kupujúcemu objednaný tovar do miesta dodania do 30 dní od doručenia objednávky podľa bodu 4.6.
7. Ak je tovarom technické zariadenie a zároveň aj rozširujúci komponent tohto zariadenia, zaväzuje sa Predávajúci zabezpečiť jeho inštaláciu pred jeho dodaním.
8. Balenie a nakladanie tovaru, prepravu tovaru do miesta dodania a vykladanie tovaru v mieste dodania zabezpečuje Predávajúci na svoje nebezpečenstvo tak, aby bolo zabezpečené bezpečné dodanie tovaru.
9. Predávajúci je povinný oznámiť Kupujúcemu termín dodania minimálne 3 pracovné dni vopred a dodať tovar len počas pracovných dní od 8:00 hod. do 15:00 hod.; týmto nie je dotknutý bod 4.8. Kupujúci je povinný riadne a včas dodaný tovar prevziať za podmienok stanovených touto Rámcovou dohodou.
10. Ak Predávajúci neoznámi dátum a čas dodania tovaru podľa bodu 4.11, Kupujúci nie je povinný prevziať tovar v deň dodania, ale až v nasledujúci pracovný deň v čase dohodnutom s Predávajúcim, a ak nedôjde k dohode, tak v čase stanovenom Kupujúcim; týmto nie je dotknutý bod 4.8. Náklady spojené s odmietnutím prevzatia neoznámenej dodávky tovaru a jeho ďalšou prepravou znáša Predávajúci.
11. Predávajúci je povinný umožniť oprávnenej osobe Kupujúceho skontrolovať a prepočítať dodávaný tovar pred prevzatím tovaru. Ak Predávajúci neumožní Kupujúcemu skontrolovať tovar, Kupujúci nie je povinný tovar prevziať. Kupujúci je oprávnený odoprieť prevzatie dodávaného tovaru s akýmikoľvek vadami v jeho celosti, avšak je tiež oprávnený prevziať len tie položky dodávaného tovaru, ktoré nevykazujú žiadne vady.
12. Kupujúci nie je povinný prevziať dodávaný tovar pred riadnym splnením povinnosti Predávajúceho podľa bodov 4.9 a 4.13.
13. Vlastnícke právo k tovaru a nebezpečenstvo škody na ňom (strata, zničenie a poškodenie tovaru) prechádzajú na Kupujúceho okamihom jeho riadneho prevzatia podľa bodu 4.5.
14. V súlade s § 18 ods. 1 písm. a) zákona o verejnom obstarávaní sa Zmluvné strany dohodli, že ak sa počas účinnosti Rámcovej dohody alebo lehoty dodania tovaru stane nemožným dodať niektorú položku tovaru podľa Prílohy (ďalej ako „nahrádzaná položka tovaru“), Predávajúci sa zaväzuje bezodkladne o tom zaslať Kupujúcemu písomné oznámenie aj s návrhom na náhradnú položku tovaru. Technické parametre a špecifikácie náhradnej položky tovaru musia byť rovnaké alebo lepšie, ako sú technické parametre a špecifikácie nahrádzanej položky tovaru, s tým, že jednotková cena náhradnej položky tovaru je rovnaká alebo nižšia ako jednotková cena nahrádzanej položky tovaru. Povinnou prílohou oznámenia podľa tohto bodu je potvrdenie výrobcu o ukončení výroby nahrádzanej položky tovaru alebo iné vyjadrenie výrobcu tovaru o tom, že nahrádzanú položku tovaru nie je možné dodať.
15. Ak Kupujúci súhlasí s predloženým návrhom na náhradnú položku tovaru, uzavrie s Predávajúcim dodatok k Rámcovej dohode, ktorej predmetom bude zmena Prílohy v rozsahu nahradenia nahrádzanej položky tovaru za náhradnú položku tovaru.
16. Na účely povolenia vjazdu vozidla a vstupu osôb do areálu Kupujúceho sa Predávajúci zaväzuje oznámiť Kupujúcemu EČV, farbu a typ každého vozidla, ktorým bude zabezpečené dodanie tovaru a menný zoznam osôb zabezpečujúcich dodanie tovaru, a to najneskôr 3 pracovné dni pred dodaním tovaru v súlade s objednávkou. Predávajúci sa zaväzuje strpieť a/alebo zaviazať každú osobu zabezpečujúcu dodanie tovaru, aby strpela bezpečnostné kontroly svojej osoby a vozidla pri vjazde a výjazde do/z areálu Kupujúceho.
17. Predpokladané množstvá položiek tovaru uvedené v súťažných podkladoch k zákazke uvedenej v bode 1.1 a Rámcovej dohode nie je Kupujúci povinný odobrať. Pre vylúčenie všetkých pochybností Predávajúci berie na vedomie, že Kupujúci nie je na základe Rámcovej dohody povinný zadať akúkoľvek objednávku, ako ani vyčerpať finančný limit, uvedený v bode 5.3.

**Článok 5**

**Kúpna cena**

1. Kúpna cena jednotlivých položiek tovaru je uvedená v Prílohe a je stanovená v súlade so zákonom NR SR č. 18/1996 Z. z. o cenách v znení neskorších predpisov ako maximálna a v súlade s bodom 5.3 konečná. K cene bude účtovaná DPH v súlade s platnými právnymi predpismi.
2. V cene tovaru podľa Prílohy je zahrnutý recyklačný poplatok podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, ako aj všetky náklady súvisiace s dodaním tovaru vrátane nákladov na dopravu, balenie a prípadné poistenie prepravy tovaru. Pre vylúčenie všetkých pochybností Zmluvné strany zhodne konštatujú, že Predávajúci nie je oprávnený zvýšiť cenu dodávaného tovaru podľa Prílohy o hodnotu príslušenstva dodávaného výrobcom spoločne s tovarom podľa bodu 4.9, ani túto hodnotu Kupujúcemu účtovať.
3. Celková cena za všetky plnenia podľa Rámcovej dohody nesmie presiahnuť finančný limit plnenia, ktorý je xxxxxx EUR bez DPH (slovom: xxxxxx eur bez DPH), xxxx EUR s DPH (slovom: xxxxxxxx eur s DPH).
4. Ak sa Predávajúci, ktorý v momente uzavretia Rámcovej dohody nie je platiteľom DPH, stane po uzavretí Rámcovej dohody platiteľom DPH, finančný limit plnenia uvedený bez DPH v bode 5.3, ako aj ceny jednotlivých položiek tovaru uvedené v Prílohe bez DPH sa budú považovať za ceny s DPH od vzniku povinnosti Predávajúceho odvádzať DPH.

**Článok 6**

**Platobné podmienky a fakturácia**

1. Predávajúci je povinný fakturovať Kupujúcemu cenu za objednaný a prevzatý tovar v súlade s preberacím protokolom a Prílohou.
2. Platba kúpnej ceny sa realizuje prevodom na bankový účet Predávajúceho na základe faktúry vystavenej Predávajúcim po tom, čo Kupujúci prevezme objednané položky tovaru. Zmluvné strany sa dohodli, že Kupujúci bude cenu za prevzatý tovar uhrádzať na bankový účet Predávajúceho uvedený v záhlaví Rámcovej dohody. Predávajúci berie na vedomie a súhlasí, že nie je oprávnený požadovať zaplatenie ceny za prevzatý tovar na iný bankový účet než ten, ktorý je uvedený v záhlaví Rámcovej dohody; k zmene bankového účtu, na ktorý bude Kupujúci uhrádzať svoje splatné záväzky z Rámcovej dohody môže dôjsť iba uzavretím dodatku k Rámcovej dohode.
3. Lehota splatnosti faktúry od jej riadneho doručenia Kupujúcemu je 30 dní.
4. Lehota splatnosti sa na účely Rámcovej dohody považuje za dodržanú, ak v posledný deň lehoty splatnosti bude fakturovaná suma odpísaná z účtu Kupujúceho v prospech účtu Predávajúceho.
5. Faktúra vystavovaná Predávajúcim musí byť v súlade s touto Rámcovou dohodou, musí spĺňať náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov a musí obsahovať špecifikáciu Kupujúcim prevzatých položiek tovaru. Za správne vyhotovenie faktúry zodpovedá v plnom rozsahu Predávajúci. Ak je doručená faktúra v rozpore s týmto bodom, Kupujúci je oprávnený vrátiť Predávajúcemu faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Kupujúcemu.
6. Predávajúci je povinný doručovať Kupujúcemu faktúry podľa tohto článku v elektronickej forme na emailovú adresu Kupujúceho: ocdm@mvz.sk, pričom Predávajúci je povinný doručiť faktúru z nasledujúcej emailovej adresy: ...................... *(pred uzatvorením Rámcovej dohody uvedie úspešný uchádzač)*. Povinnou prílohou faktúry je elektronická verzia príslušnej objednávky a preskenovaný preberací protokol, na ktorom sú uvedené položky a ich cena, ktoré sú predmetom fakturácie.
7. Predávajúcemu vzniká právo na vystavenie faktúry na cenu tovaru až momentom jeho prevzatia a podpísania preberacieho protokolu oprávnenou osobou Kupujúceho. Podkladom pre vystavenie faktúry je preberací protokol podpísaný oprávnenou osobou Kupujúceho.
8. Okrem náležitostí faktúry vyžadovaných podľa tohto článku je Predávajúci povinný vo faktúre uviesť svoje IČO, DIČ, IČ DPH, ak mu bolo pridelené, alebo údaje týmto údajom ekvivalentné v krajine sídla Predávajúceho, svoje obchodné meno, a názov banky, jej kód SWIFT/BIC, poštovú adresu sídla pobočky banky, kde bol zriadený bankový účet, na ktorý Kupujúci v súlade s bodom 6.2 uhradí fakturovanú sumu, a číslo takého bankového účtu vo formáte IBAN. V prípade, ak z technických dôvodov nebude môcť Predávajúci informácie podľa tohto bodu na faktúre uviesť, uvedie tieto informácie v prílohe faktúry.
9. Kupujúci neposkytuje Predávajúcemu preddavky ani zálohové platby.

**Článok 7**

**Vady tovaru a záruka**

1. Predávajúci zodpovedá za vady, ktoré má tovar pri dodávke podľa článku 4 v čase ich prevzatia Kupujúcim, za vady, ktoré vzniknú po prevzatí tovaru, ak sú spôsobené porušením povinnosti Predávajúceho, ako aj za vady vzniknuté počas záručnej doby.
2. S výnimkou odchylnej úpravy uvedenej v Rámcovej dohode, pre zodpovednosť za vady a záruku za akosť tovaru platia ustanovenia § 422 až 441 Obchodného zákonníka, s výnimkou ustanovení § 428, § 435 ods. 1 až 3, § 438 a § 441 ods. 1 Obchodného zákonníka.
3. Tovar má vady, ak
4. nebol dodaný v dohodnutom množstve, type a kvalite podľa objednávky, Rámcovej dohody a Prílohy,
5. nespĺňa požiadavky Rámcovej dohody a Prílohy,
6. vykazuje zjavné vady, t. j. nespĺňa výrobcom deklarované vlastnosti a parametre.
7. Predávajúci poskytuje Kupujúcemu záruku za akosť dodaného tovaru. Záručná doba tovaru je uvedená v Prílohe.
8. Záručná doba začína plynúť odo dňa prevzatia tovaru Kupujúcim uvedeného v preberacom protokole.
9. Počas záručnej doby je Predávajúci povinný na základe písomnej reklamácie Kupujúceho, ktorú môže Kupujúci doručiť aj elektronickou poštou Predávajúcemu, bezodplatne a bezodkladne poskytnúť Kupujúcemu záručný servis, teda odstrániť reklamované vady tovaru, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád Predávajúci.
10. Predávajúci je povinný odstrániť vadu Tovaru do 112 hodín. Lehota na odstránenie vady uvedená v predchádzajúcej vete začína plynúť momentom príchodu Predávajúceho do sídla Kupujúceho alebo odovzdaním vadného tovaru Predávajúcemu, ak sa odstraňovanie vady tovaru podľa Rámcovej dohody neuskutoční v sídle Kupujúceho, najneskôr však uplynutím 48 hodín od nahlásenia vady tovaru. V prípade, že odstránenie vady závisí od poskytnutia opravy firmvéru/softvéru tovaru zo strany výrobcu, Predávajúci je povinný vadu odstrániť inštaláciou zverejnenej opravenej verzie firmvéru/softvéru zo strany výrobcu, a to do 12 hodín od zverejnenia opravenej verzie firmvéru/softvéru. Reklamované vady je Predávajúci povinný odstraňovať v mieste dodania tovaru, ak sa zmluvné strany nedohodnú inak.
11. Lehoty na odstránenie reklamovaných vád tovaru podľa bodu 7.7 plynú počas pracovných dní od 8:00 do 16:00. Predávajúci vyhotoví písomný protokol o prevzatí tovaru na účely odstránenia jeho vady a o vrátení tovaru po odstránení jeho vady, v ktorom uvedie najmä špecifikáciu tovaru, čas prevzatia a vrátenia tovaru a stručný opis vady tovaru a spôsob jej odstránenia.
12. Ak sa Predávajúci dostane do omeškania s odstránením reklamovaných vád tovaru, Kupujúci je oprávnený zabezpečiť ich odstránenie sám alebo prostredníctvom tretej osoby, a to bez dopadu na platnosť záruky. Náklady, ktoré Kupujúcemu vzniknú v súvislosti s odstraňovaním vád tovaru, si je Kupujúci oprávnený bez obmedzenia alebo finančného limitu uplatniť u Predávajúceho.
13. Predávajúci je oprávnený odstrániť vadu tovaru aj dodaním náhradného tovaru. Ak Predávajúci odstraňuje vady tovaru dodaním náhradného tovaru, je oprávnený dodať Kupujúcemu ako náhradný tovar taký tovar, ktorý je ekvivalentný vadnému tovaru, ak predloží Kupujúcemu potvrdenie výrobcu vadného tovaru o ukončení výroby takého tovaru alebo iné vyjadrenie výrobcu tovaru o tom, že taký tovar nie je viac možné dodať a súčasne sú jeho technické parametre a špecifikácie preukázateľne rovnaké alebo lepšie, ako sú technické parametre a špecifikácie nahrádzaného vadného tovaru uvedené v Prílohe. Náhradný tovar musí byť nový, nepoužitý a nesmie byť repasovaný.
14. Kupujúci je oprávnený zasahovať do dodaného tovaru počas záručnej doby s cieľom inštalácie doplnkových komponentov, ktoré nezabezpečuje Predávajúci. Takýto zásah do tovaru nemá vplyv na záruku podľa tohto článku, ak zo strany Kupujúceho nedošlo k preukázateľnému poškodeniu tovaru z dôvodu neodbornej manipulácie.
15. Predávajúci do piatich pracovných dní od doručenia žiadosti Kupujúceho predloží opis spôsobu plnenia reklamačných povinností podľa tohto článku tak, aby preukázal, že je v súlade s bodom 1.2 písm. c) schopný poskytnúť záručný servis podľa tohto článku alebo inak odstrániť vadu tovaru.
16. V prípade opakovaného výskytu tej istej vady na tovare a/alebo jeho časti (komponente), ktorá už bola Predávajúcim, Kupujúcim a/alebo výrobcom odstraňovaná minimálne trikrát, môže Kupujúci žiadať o vrátenie peňazí za túto položku alebo jej výmenu za nový a nepoužitý kus, pričom nesmie ísť o repasovaný kus.
17. Ak pri odstraňovaní vady je potrebná výmena dátových nosičov, zaväzuje sa Predávajúci zabezpečiť, aby pôvodné dátové nosiče ostali u Kupujúceho.

**Článok 8**

**Sankcie**

1. Ak sa Predávajúci dostane do omeškania s riadnym dodaním objednaného tovaru alebo jeho časti bez vád alebo poruší povinnosť uvedenú v bode 7.14, vznikne Kupujúcemu právo na zmluvnú pokutu vo výške 1 % z ceny s DPH tovaru, s dodaním ktorého je Predávajúci v omeškaní, a to za každý aj začatý deň omeškania so splnením povinnosti dodať objednaný tovar alebo jeho časť a za každý deň, v ktorom bola porušená povinnosť uvedená v bode 7.14.
2. Ak sa Predávajúci dostane do omeškania s predložením oznámení alebo dokumentov podľa bodov 1.4, 1.5 a/alebo 1.8, so splnením povinnosti uvedenej v bode 4.1, 4.7, 4.18, 7.12, 8.6 alebo bode 9.4, vznikne Kupujúcemu právo na zmluvnú pokutu vo výške 200 EUR za každý aj začatý deň omeškania aj opakovane.
3. Ak sa Predávajúci dostane do omeškania so začatím odstraňovania vady a/ alebo jej odstránením v lehote podľa bodu 7.7, Kupujúcemu vznikne právo na zmluvnú pokutu v sume 100 EUR za každú aj začatú hodinu omeškania aj opakovane.
4. Ak Predávajúci zadá plnenie predmetu Rámcovej dohody takému subdodávateľovi, ktorý nie je zapísaný v registri podľa § 11 zákona o verejnom obstarávaní alebo ktorý má ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní, ak sa na subdodávateľa vzťahuje povinnosť byť zapísaný v registri partnerov verejného sektora, a/alebo ak Predávajúci zadá plnenie predmetu Rámcovej dohody novému subdodávateľovi pred tým, ako predložil Kupujúcemu písomné oznámenie o zmene subdodávateľa podľa bodu 1.5 a/alebo ak Predávajúci poruší povinnosť uvedenú v bode 1.6, vznikne Kupujúcemu právo na zmluvnú pokutu vo výške 1 % zo sumy uvedenej v bode 5.3 za každé jednotlivé také konanie aj opakovane.
5. Ak je Kupujúci v omeškaní so zaplatením faktúry, Predávajúci je oprávnený účtovať Kupujúcemu zákonné úroky z omeškania podľa príslušných platných právnych predpisov.
6. Zmluvnú pokutu uvedenú v bode 8.1 až 8.4 Predávajúci uhradí na základe písomnej výzvy do 15 kalendárnych dní odo dňa jej doručenia bankovým prevodom na účet Kupujúceho. Zaplatením zmluvnej pokuty nie sú dotknuté nároky Kupujúceho na náhradu škody.

**Článok 9**

**Spôsob zániku Rámcovej dohody**

1. Túto Rámcovú dohodu možno ukončiť vzájomnou písomnou dohodou Zmluvných strán, alebo odstúpením ktorejkoľvek Zmluvnej strany v súlade s touto Rámcovou dohodou alebo v súlade so všeobecne záväzným právnym predpisom, najmä § 19 zákona o verejnom obstarávaní.
2. Predávajúci je v súlade s bodom 9.1 oprávnený odstúpiť od Rámcovej dohody z dôvodu neuhradenia ceny tovaru, len ak Kupujúci neuhradil cenu za riadne odovzdaný a prevzatý tovar ani do 7 dní odo dňa doručenia výzvy Predávajúceho na zaplatenie dlžnej sumy podľa tejto vety.
3. Kupujúci môže odstúpiť od Rámcovej dohody ak:
	1. je na majetok Predávajúceho podaný návrh na vyhlásenie konkurzu,
	2. je na majetok Predávajúceho začaté exekučné konanie alebo iný výkon rozhodnutia,
	3. ak bol na osobu Predávajúceho podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Predávajúceho konanie podľa § 68 ods. 6 Obchodného zákonníka v znení neskorších predpisov,
	4. ak bol na Predávajúceho podaný návrh na povolenie reštrukturalizácie,
	5. ak bolo na majetok Predávajúceho zastavené konkurzné konanie pre nedostatok majetku,
	6. ak boli voči Predávajúcemu začaté konania obdobné konaniam podľa tohto bodu v súlade s predpismi platnými v krajine sídla Predávajúceho,
	7. ak Kupujúci preukázateľne zistí, že sa Predávajúci dopúšťa nelegálneho zamestnávania, alebo
	8. z dôvodu podstatného porušenia povinnosti Predávajúceho podľa bodu 9.5.
4. Predávajúci sa zaväzuje Kupujúceho písomne informovať o vzniku akejkoľvek skutočnosti podľa bodu 9.3 písm. a) až f), a to najneskôr do piatich pracovných dní odo dňa, kedy sa Predávajúci o takej skutočnosti dozvedel.
5. Kupujúci môže z dôvodu podstatného porušenia povinnosti Predávajúceho odstúpiť od Rámcovej dohody. Za podstatné porušenie povinnosti Predávajúceho sa považuje najmä:
6. ak Predávajúci opakovane poruší svoje povinnosti uvedené v Rámcovej dohode týkajúce sa najmä dodania tovaru v stanovenej lehote a/alebo množstve a/alebo kvalite, pričom za opakované porušenie povinnosti sa považuje porušenie povinnosti, ktoré nastalo aspoň dvakrát,
7. ak sa vyhlásenie Predávajúceho podľa bodu 1.3 ukáže byť nepravdivým,
8. ak Predávajúci poruší ktorúkoľvek povinnosť uvedenú v bode 1.5 alebo 1.6,
9. ak Predávajúci poruší svoju povinnosť vyplývajúcu mu z Rámcovej dohody s výnimkou situácie podľa písm. a), b) a c) tohto bodu, a k náprave nedôjde do 7 dní po uplynutí lehoty na splnenie jeho povinnosti.
10. Ak ktorákoľvek Zmluvná strana využije svoje právo odstúpiť od Rámcovej dohody, je Kupujúci povinný zaplatiť Predávajúcemu cenu za už Kupujúcim prevzatý tovar, pričom pre vyúčtovanie a úhradu ceny takéhoto tovaru platia podmienky dohodnuté v Rámcovej dohode.
11. Účinky odstúpenia nastávajú momentom doručenia písomného oznámenia o odstúpení druhej Zmluvnej strane. Odstúpením od Rámcovej dohody nie sú dotknuté nároky Zmluvných strán na náhradu škody a zaplatenie zmluvnej pokuty.
12. Oznámenie o odstúpení musí byť písomné a musí byť zaslané a doručené druhej Zmluvnej strane spôsobom podľa bodu 10.1.

**Článok 10**

**Komunikácia Zmluvných strán**

1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 10.1 adresy svojich sídiel/miest podnikania uvedené v záhlaví Rámcovej dohody. Kupujúci je oprávnený využiť na zasielanie písomnej komunikácie podľa bodu 10.1 aj inú Predávajúcim písomne oznámenú adresu na doručovanie, alebo aktuálnu adresu sídla/miesta podnikania Predávajúceho zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
3. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát neprečítal; to neplatí v prípade doručovania reklamácií vád tovaru podľa článku 7 „Vady Tovaru a záruka“, ak je doručovaná elektronicky prostredníctvom e-mailu, považuje sa za doručenú momentom jej odoslania, a to aj vtedy, ak ju adresát neprečítal. Pre vylúčenie všetkých pochybností Zmluvné strany zhodne konštatujú, že s výnimkou písomností, pre ktoré sa v Rámcovej dohode požaduje doručovanie spôsobom podľa bodu 10.1 alebo listinná forma, všetku korešpondenciu týkajúcu sa Rámcovej dohody a jej plnenia je možné zasielať prostredníctvom e-mailu.

**Článok 11**

**Záverečné ustanovenia**

1. Túto Rámcovú dohodu možno meniť a dopĺňať výlučne na základe dohody Zmluvných strán formou vzostupne číslovaných písomných dodatkov podpísaných oboma Zmluvnými stranami a uzavretých v súlade s platnými právnymi predpismi, a to najmä zákonom o verejnom obstarávaní.
2. Vzťahy neupravené touto Rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike; rozhodným právom je právo Slovenskej republiky.
3. Zmluvné strany sa v súlade s čl. 6 Dohovoru OSN o medzinárodnej kúpe tovaru uverejneného oznámením Federálneho ministerstva zahraničných vecí č. 160/1991 Zb. dohodli na vylúčení aplikácie citovaného Dohovoru na ich zmluvný vzťah založený touto Rámcovou dohodou.
4. Na riešenie sporov z Rámcovej dohody sú príslušné súdy Slovenskej republiky.
5. Rámcová dohoda je vypracovaná v piatich rovnopisoch, z ktorých každý má platnosť originálu. Predávajúci obdrží 2 rovnopisy a Kupujúci obdrží 3 rovnopisy.
6. Rámcová dohoda nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
7. Zmluvné strany vyhlasujú, že si Rámcovú dohodu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

**Za Kupujúceho: Za Predávajúceho:**

V Bratislave dňa................................ V ............... dňa................................

............................................................ ..........................................................

.............................................................